Cauza C‑378/12

Nnamdi Onuekwere

împotriva

Secretary of State for the Home Department

[cerere de decizie preliminară formulată de Upper Tribunal (Immigration and Asylum Chamber), London]

„Trimitere preliminară — Directiva 2004/38/CE — Articolul 16 alineatele (2) și (3) — Drept de ședere permanentă al resortisanților unor țări terțe, membri ai familiei unui cetățean al Uniunii — Luarea în considerare a perioadelor de detenție a acestor resortisanți”

Sumar – Hotărârea Curții (Camera a doua) din 16 ianuarie 2014

Cetățenia Uniunii — Dreptul de liberă circulație și de liberă ședere pe teritoriul statelor membre — Directiva 2004/38 — Drept de ședere permanentă al resortisanților unor țări terțe, membri ai familiei unui cetățean al Uniunii care a dobândit acest drept în statul membru gazdă — Dobândirea acestui drept de către resortisantul unei țări terțe la finalul unei perioade neîntrerupte de cinci ani în care avut reședința legală împreună cu cetățeanul Uniunii în statul membru gazdă — Luarea în considerare a perioadelor de detenție a resortisantului respectiv în acest stat membru — Excludere [Directiva 2004/38 a Parlamentului European și a Consiliului, art. 16 alin. (2)] Cetățenia Uniunii — Dreptul de liberă circulație și de liberă ședere pe teritoriul statelor membre — Directiva 2004/38 — Drept de ședere permanentă al resortisanților unor țări terțe, membri ai familiei unui cetățean al Uniunii care a dobândit acest drept în statul membru gazdă — Dobândirea acestui drept de către resortisantul unei țări terțe la finalul unei perioade neîntrerupte de cinci ani în care avut reședința legală împreună cu cetățeanul Uniunii în statul membru gazdă — Întreruperea continuității șederii prin perioade de detenție a resortisantului respectiv în acest stat membru — Excludere [Directiva 2004/38 a Parlamentului European și a Consiliului, art. 16 alin. (2) și (3)]

Articolul 16 alineatul (2) din Directiva 2004/38 privind dreptul la liberă circulație și ședere pe teritoriul statelor membre pentru cetățenii Uniunii și membrii familiilor acestora trebuie interpretat în sensul că perioadele de detenție în statul membru gazdă a unui resortisant al unei țări terțe, membru al familiei unui cetățean al Uniunii care a dobândit în aceste perioade dreptul de ședere permanentă în statul membru respectiv, nu pot fi luate în considerare în scopul dobândirii de către acest resortisant a dreptului de ședere permanentă, în sensul acestei dispoziții. Astfel, dobândirea, conform articolului 16 alineatul (2), a dreptului de ședere permanentă de către membrii familiei unui cetățean al Uniunii care nu au cetățenia unui stat membru depinde, în orice caz, nu numai de faptul că cetățeanul respectiv îndeplinește el însuși condițiile prevăzute la articolul 16 alineatul (1) din Directiva 2004/38, ci și de faptul că acești membri ai familiei au avut reședința în mod legal în perioada în cauză în mod neîntrerupt „împreună cu” cetățeanul menționat, expresia „împreună cu” întărind condiția potrivit căreia membrii familiei respectivi trebuie să însoțească sau să se alăture aceluiași cetățean. Legiuitorul Uniunii a subordonat obținerea unui drept de ședere permanentă în temeiul articolului 16 alineatul (1) din Directiva 2004/38 integrării cetățeanului Uniunii în statul membru gazdă. O astfel de integrare, care stă la baza dobândirii dreptului de ședere permanentă, nu se întemeiază doar pe factori spațiali și temporali, ci și pe factori calitativi, referitori la gradul de integrare în statul membru gazdă. Or, aplicarea de către instanța națională a unei pedepse cu închisoarea cu executare este de natură să demonstreze nerespectarea de către persoana în cauză a valorilor exprimate de societatea statului membru gazdă în dreptul penal al acestuia din urmă, astfel încât luarea în considerare a perioadelor de detenție în scopul dobândirii de către membrii familiei unui cetățean al Uniunii care nu au cetățenia unui stat membru a dreptului de ședere permanentă, în sensul articolului 16 alineatul (2) din Directiva 2004/38, ar contraveni în mod vădit scopului urmărit de această directivă prin instituirea acestui drept de ședere. (a se vedea punctele 23-27 și dispozitiv 1) Articolul 16 alineatele (2) și (3) din Directiva 2004/38 privind dreptul la liberă circulație și ședere pe teritoriul statelor membre pentru cetățenii Uniunii și membrii familiilor acestora trebuie interpretat în sensul că continuitatea șederii este întreruptă de perioadele de detenție în statul membru gazdă a unui resortisant al unei țări terțe, membru al familiei unui cetățean al Uniunii care a dobândit în aceste perioade dreptul de ședere permanentă în statul membru respectiv. Conform articolului 16 alineatul (2) din Directiva 2004/38, dobândirea dreptului de ședere permanentă de către membrii familiei unui cetățean al Uniunii care nu au cetățenia unui stat membru depinde, printre alte condiții, de faptul că membrii respectivi au avut reședința legală împreună cu acest cetățean pe o perioadă neîntreruptă de cinci ani. În plus, această condiție a continuității șederii legale corespunde obligației de integrare, care stă la baza dobândirii dreptului de ședere permanentă. (a se vedea punctele 29, 30 și 32 și dispozitiv 2)

Cauza C‑378/12

Nnamdi Onuekwere

împotriva

Secretary of State for the Home Department

[cerere de decizie preliminară formulată de Upper Tribunal (Immigration and Asylum Chamber), London]

„Trimitere preliminară — Directiva 2004/38/CE — Articolul 16 alineatele (2) și (3) — Drept de ședere permanentă al resortisanților unor țări terțe, membri ai familiei unui cetățean al Uniunii — Luarea în considerare a perioadelor de detenție a acestor resortisanți”

Sumar – Hotărârea Curții (Camera a doua) din 16 ianuarie 2014

Cetățenia Uniunii – Dreptul de liberă circulație și de liberă ședere pe teritoriul statelor membre – Directiva 2004/38 – Drept de ședere permanentă al resortisanților unor țări terțe, membri ai familiei unui cetățean al Uniunii care a dobândit acest drept în statul membru gazdă – Dobândirea acestui drept de către resortisantul unei țări terțe la finalul unei perioade neîntrerupte de cinci ani în care avut reședința legală împreună cu cetățeanul Uniunii în statul membru gazdă – Luarea în considerare a perioadelor de detenție a resortisantului respectiv în acest stat membru – Excludere [Directiva 2004/38 a Parlamentului European și a Consiliului, art. 16 alin. (2)] Cetățenia Uniunii – Dreptul de liberă circulație și de liberă ședere pe teritoriul statelor membre – Directiva 2004/38 – Drept de ședere permanentă al resortisanților unor țări terțe, membri ai familiei unui cetățean al Uniunii care a dobândit acest drept în statul membru gazdă – Dobândirea acestui drept de către resortisantul unei țări terțe la finalul unei perioade neîntrerupte de cinci ani în care avut reședința legală împreună cu cetățeanul Uniunii în statul membru gazdă – Întreruperea continuității șederii prin perioade de detenție a resortisantului respectiv în acest stat membru – Excludere [Directiva 2004/38 a Parlamentului European și a Consiliului, art. 16 alin. (2) și (3)]